Νέες τεχνολογίες

**Νέες τεχνολογίες ή αναδυόμενες τεχνολογίες** είναι τεχνολογίες που θεωρούνται ικανές να αλλάξουν την κατάσταση των πραγμάτων. Πρόκειται για γενικά νέες τεχνολογίες με συμπεριλαμβανόμενες παλαιότερες τεχνολογίες που παραμένουν αμφιλεγόμενες και δεν έχουν αξιοποιηθεί πλήρως, όπως η προεμφυτευτική γενετική διάγνωση και γονιδιακή θεραπεία που χρονολογούνται από το 1989 και το 1990 αντίστοιχα.

Οι νέες τεχνολογίες χαρακτηρίζονται από παντελείς καινοτομίες, σχετικά ταχεία ανάπτυξη, συνέχεια, εμφανή αντίκτυπο, αλλά και αβεβαιότητα και ασάφεια. Με άλλα λόγια, μια νέα τεχνολογία αποτελεί "μια παντελή καινοτομία και σχετικά ταχύτατα αναπτυσσόμενη τεχνολογία που χαρακτηρίζεται από κάποιο βαθμό χρονικής συνέχειας και τη δυνατότητα να πραγματοποιήσει σημαντικές αλλαγές στην κοινωνικο-οικονομική περιοχή της σφαίρας επιρροής της όπως στη σύνθεση των φορέων, οργανισμών και πρότυπων αλληλεπιδράσεων μεταξύ αυτών, μαζί με τις σχετικές γνώσεις για τις παραγωγικές διαδικασίες. Η μέγιστη επίδραση, ωστόσο, βρίσκεται στο μέλλον οπότε το παρόν παραμένει αβέβαιο και ασαφές.".

Οι νέες τεχνολογίες είναι εκπαιδευτικές τεχνολογίες, τεχνολογίες των πληροφοριών, η νανοτεχνολογία, η βιοτεχνολογία, οι γνωστικές επιστήμες, η ψυχοτεχνολογία, η ρομποτική, και η τεχνητή νοημοσύνη.

Τα νέα τεχνολογικά πεδία μπορεί να είναι αποτέλεσμα της τεχνολογικής σύγκλισης διαφορετικών συστημάτων που αναπτύσσονται με παρόμοιες επιδιώξεις. Η σύγκλιση σημαίνει προσέγγιση προηγουμένως ξεχωριστών τεχνολογιών όπως οι φωνητικές (σταθερής και κινητής τηλεφωνίας), δεδομένων (και παράγωγων εφαρμογών) και βίντεο μαζί, έτσι ώστε να αξιοποιούνται κοινοί πόροι και να λειτουργούν συνεργικά προς νέα επιτεύγματα.

Είναι οι τεχνικές καινοτομίες που αντιπροσωπεύουν προοδευτικές εξελίξεις μέσα σε ένα πεδίο και είναι ανταγωνιστικό πλεονέκτημα. Οι συγκλίνουσες τεχνολογίες αντιπροσωπεύουν προηγουμένως διακριτά πεδία τα οποία φαίνεται πως έχουν δρομολογηθεί προς ενίσχυση της διασύνδεσης και συνεργασίας. Ανεξάρτητα από την ένταση των επιπτώσεων, την επιρροή και την οικονομική βιωσιμότητα των νέων και συγκλινουσών τεχνολογιών.

## Ιστορία των νέων τεχνολογιών
Στην ιστορία της τεχνολογίας, οι νέες τεχνολογίες είναι σύγχρονες εξελίξεις και καινοτομίες σε διάφορους τομείς της τεχνολογίας.

Με την πάροδο των αιώνων έχουν αναπτυχθεί πολλές καινοτόμες μεθόδοι και συνεχώς αναδύονται νέες τεχνολογίες. Ορισμένες από θεωρητική έρευνα, και άλλες από εμπορική έρευνα και ανάπτυξη.

Η τεχνολογική ανάπτυξη περιλαμβάνει την σταδιακή εξέλιξη και επαναστατικές τεχνολογές. Παράδειγμα της πρώτης ήταν το σταδιακό λανσάρισμα του DVD (digital video disc) ως συνέχεια του προγενέστερου επιτεύγματος οπτικής τεχνολογίας, compact disc. Αντίθετα, οι επανασταστικές τεχνολογίες είναι εκείνες που αντικαθιστούν πλήρως την προγενέστερη τεχνολογία απορρίπτοντας την ολοκληρωτικά, όπως οι άμαξες με άλογα αντικαταστάθηκαν από τα αυτοκίνητα και άλλα οχήματα.

## Συζητήσεις για τις νέες τεχνολογίες
Πολλοί συγγραφείς, όπως ο επιστήμονας υπολογιστών  Bill Joy, έχουν προσδιορίσει συστάδες τεχνολογιών που θεωρούν κρίσιμες για το μέλλον της ανθρωπότητας. Ο Τζόι προειδοποιεί ότι η τεχνολογία μπορεί να χρησιμοποιηθεί από την αριστοκρατία για καλό ή κακό σκοπό. Ίσως αξιοποιηθούν από "καλούς σαμαρίτες" προς όφελος της ανθρωπότητας, ή να οδηγήσουν την ανθρωπότητα σε ολοκληρωτική καταστροφή.

Οι υποστηρικτές της τεχνολογικής αλλαγής θεωρούν τις νέες και συγκλίνουσες τεχνολογίες ελπιδοφόρες και ευεργετικές για την ανθρωπότητα. Οι κυβερνοφιλόσοφοι Alexander Bard και Jan Söderqvist διατείνονται στην Τριλογία* Futurica *ότι με τον άνθρωπο να παραμένει σταθερός σε όλη την ιστορία της ανθρωπότητας (τα γονίδια εξελίσσονται βραδέως), η πρόοδος είναι μάλλον άμεσο ή έμμεσο αποτέλεσμα της τεχνολογικής καινοτομίας (τα μιμίδια αλλάζουν πολύ γρήγορα) αφού οι νέες ιδέες προέρχονται πάντα από την τεχνολογία και ποτέ δε γίνεται το ανάποδο. Συνεπώς, ο άνθρωπος είναι σταθερά παράμετρος της ιστορίας ενώ η τεχνολογία είναι η κύρια μεταβλητή. Ωστόσο, οι επικριτές των κινδύνων που ελοχεύουν οι τεχνολογικές εξελίξεις, και μερικοί υποστηρικτές ιδεών όπως o μετανθρωπιστής φιλόσοφος Νικ Μπόστρομ, προειδοποιούν ότι ορισμένες από αυτές τις τεχνολογίες ίσως είναι επικίνδυνες, και ίσως οδηγούν στην καταστροφή της ανθρωπότητας, δηλαδή εμπεριέχουν υπαρξιακούς κινδύνους.

Πολλές συζητήσεις περί ηθικής επικεντρώνονται σε θέματα δικαιοσύνης και δίκαιας κατανομής των τεχνολογικών επιτευγμάτων. Κάποιοι στοχαστές, όπως ο περιβαλλοντικός ηθικολόγος Bill McKibben, είναι αντίθετοι προς την αδιάκοπη ανάπτυξη της προηγμένης τεχνολογίας, εν μέρει από φόβο ότι τα επιτεύγματα θα διανέμονται άνισα με τρόπους που θα επιδεινώσουν την κατάσταση των φτωχών. Αντίθετα, ο εφευρέτης Ρέι Κούρτσβαϊλ είναι ένας τεχνο-ουτοπιστής που πιστεύει ότι οι αναδυόμενες και οι συγκλίνουσες τεχνολογίες ίσως καταφέρουν και να εξαλείψουν τη φτώχεια και να καταργήσουν τον πόνο.

Ορισμένοι αναλυτές, όπως ο Μάρτιν Ford, ο συγγραφέας του *Τα Φώτα στο Τούνελ: Αυτοματοποίηση, *της*  Επιταχυνόμενης Τεχνολογίας *και* της Οικονομίας του Μέλλοντος*, πιστεύουν ότι καθώς εξελίσσεται η τεχνολογία πληροφοριών, τα ρομπότ και άλλες μορφές αυτοματισμού τελικά θα οδηγήσει σε σημαντική αύξηση της ανεργίας αφού οι μηχανές και τα προγράμματα λογισμικού είναι εξίσου ή περισσότερο ικανά από εργαζόμενους ανθρώπους στην εκτέλεση εργασιών ρουτίνας.

Με περαιτέρω ανάπτυξη της ρομποτικής και της τεχνητής νοημοσύνης, ακόμη και εξειδικευμένες θέσεις εργασίας απειλούνται. Τεχνολογίες όπως η μηχανική μάθηση θα επιτρέπουν σε υπολογιστές να εργαστούν σε γνωστικές θέσεις εργασίας που προϋποθέτουν σημαντική εκπαίδευση. Το αποτέλεσμα θα είναι ανεργία σε όλες τις ειδικότητες, στασιμότητα ή πτώση των μισθών για τους περισσότερους εργαζόμενους, και συγκεντρωτισμό του εισοδήματος και του πλούτου προς τους μεγάλους κεφαλαιούχους. Τελικά θα περιοριστούν οι καταναλωτικές δαπάνες και η οικονομική ανάπτυξη αφού η πλειοψηφία θα αδυνατεί να αγοράσει τα προϊόντα και τις υπηρεσίες της νέας οικονομίας.

## Παραδείγματα

### Τεχνητή νοημοσύνη
*Τεχνητή νοημοσύνη* (*AI*) είναι η υποκείμενη νοημοσύνη που επιδεικνύουν οι μηχανές και τα λογισμικά, και ο κλάδος της πληροφορικής που αναπτύσσει μηχανήματα και λογισμικό με νοημοσύνη σαν των ζώων. Γνωστοί AI ερευνητές και βιβλία ορίζουν το πεδίο ως "η μελέτη και ο σχεδιασμός ευφυών πρακτόρων", όπου  ευφυής πράκτορας είναι ένα σύστημα που δέχεται ερεθίσματα από το περιβάλλον του και δραστηριοποιείται προς μεγιστοποίηση κάθε πιθανότητας επιτυχίας. Ο John McCarthy, ο οποίος εισήγαγε τον όρο το 1942, προσδιορίζει "η μελέτη της δημιουργίας έξυπνων μηχανών".

Τα κεντρικά προβλήματα (ή επιδιώξεις) της AI έρευνας περιλαμβάνουν τη λογική, τη γνώση, το σχεδιασμό, τη μάθηση, επεξεργασία της φυσικής γλώσσας (επικοινωνία), την αντίληψη και την ικανότητα κίνησης και χειρισμού αντικειμένων. Γενική νοημοσύνη (ή "ισχυρή AI") αποτελεί ακόμα μακροπρόθεσμη επιδίωξη. Επί του παρόντος δημοφιλείς προσεγγίσεις περιλαμβάνουν καλή μάθηση, στατιστικές μεθόδους, υπολογιστική νοημοσύνη και παραδοσιακή συμβολική AI. Υπάρχουν πολλά εργαλεία που αξιοποιούνται σε AI, συμπεριλαμβανομένων όπως οι εκδόσεις των μηχανών αναζήτησης και μαθηματικής βελτιστοποίησης, η λογική, μέθοδοι που βασίζονται σε πιθανότητες και οικονομία, και πολλοί άλλοι.

### 3D Εκτύπωση
Η 3D εκτύπωση έχει τεθεί από τον Τζέρεμι Ρίφκιν και άλλους ως μέρος της τρίτης βιομηχανικής επανάστασης.

Σε συνδυασμό με την τεχνολογία του Internet, η 3D εκτύπωση περιλαμβάνει αποστολή του σχεδίου και διαδικασίας κατασκευής ενός υλικού προϊόντος προς μονάδα άμεσης υλοποίησης, καθιστώντας την διαδικτυακή αγορά πραγμάτων ακαριαία.

Παρόλο που αυτή η τεχνολογία δεν είναι ακόμη πολύ γρήγορη στην παραγωγή πραγμάτων, αναπτύσσεται ραγδαία και το 2013 άρχισαν συζητήσεις για θέματα σχετικά με 3D εκτυπωμένα όπλα.

### Γονιδιακή θεραπεία
Η γονιδιακή θεραπεία πρωτοπαρουσιάστηκε με επιτυχία στα τέλη του 1990/αρχές του 1991 για την ανεπάρκεια απαμινάσης της αδενοσίνης μολονότι η θεραπεία ήταν σωματική – δηλαδή μή κληρονομήσιμη. Ο δρόμος άνοιξε για τη θεραπεία γενετικών ασθενειών και υπήρξε αυξημένο ενδιαφέρον για τεχνικές γονιδιακής θεραπείας – θεραπεία κληρονομήσιμη.

Από το Σεπτέμβριο του 1990 έως τον Ιανουάριο του 2014 διεξάχθηκαν ή εγκρίθηκανπερίπου 2.000 δοκιμές γονιδιακής θεραπείας.

### Εμβόλια κατά του καρκίνου
Το *εμβόλιο κατά του καρκίνου* είναι ένα εμβόλιο που θεραπεύει υπάρχοντα καρκινώματα ή προστατεύει από καρκίνο άτομα από ομάδες υψηλού κινδύνου. Προς το παρόν υπάρχουν *θεραπευτικά* εμβόλια και δεν υπάρχουν προστατευτικά εμβόλια.

Στις 14 Απριλίου 2009, ο οργανισμός Dendreon  ανακοίνωσε ότι στην κλινική δοκιμή Φάσης ΙΙΙ του Provenge, ένα θεραπευτικό εμβόλιο για τον καρκίνο του προστάτη έσωσε ζωές. Εγκρίθηκε από την ΑΜΕΡΙΚΑΝΙΚΉ υπηρεσία Τροφίμων και Φαρμάκων (FDA) για χρήση στη θεραπεία του προχωρημένου καρκίνου του προστάτη σε ασθενείς την 29 απριλίου 2010. Φαίνεται πως υπάρχει ενδιαφέρον για το Provenge και παρόμοιες μεθόδους θεραπείας.

### ''Συνθετικό'' κρέας
*Συνθετικό κρέας, Ιν βίτρο κρέατς*, *κρέας από καλλλιέργεια*, *καθαρό κρέας*, *φιλοζωικό κρέας*, και *κρέας του σωλήνα*, είναι ζωϊκός ιστός που δεν προέρχεται από ζωντανό ζώο, με εξαίρεση τον εμβρυϊκό βόειο ορό που λαμβάνεται με σφαγή αγελάδας. Στον 21ο αιώνα, πολλές έρευνες και μελέτες αφορούν την εργαστηριακή σύνθεση κρέατος ιν βίτρο. Το πρώτο in vitro μοσχαρίσιο μπιφτέκι, που παρουσιάστηκε από Ολλανδούς επιστήμονες, φαγώθηκε σε μία συνέντευξη τύπου στο Λονδίνο τον Αύγουστο του 2013. Προτού διατεθεί το συνθετικό κρέας στο εμπόριο πρέπει να επιλυθούν ζητήματα και υπάρχουν δυσκολίες. Για τώρα το συνθετικό κρέας είναι πολύ ακριβό, αλλά προβλέπεται ότι με νέες τεχνολογίες το κόστος θα μειωθεί αρκετά ώστε να ανταγωνίζεται τα συμβατικά κρέατα. Μετά υπάρχουν και ηθικά ζητήματα. Οι φιλόζωοι που απεχθάνονται τη σφαγή που παράγει τα συμβατικά κρέατα θα προτιμήσουν τα συνθετικά κρέατα, εφόσον δεν προϋποθέτει θανάτωση και κακοποίησης των ζώων. Αντίθετα, κάποιοι καταναλωτές κρέατος αποφεύγουν οτιδήποτε δεν έχει αναπτυχθεί φυσικά και είναι προϊόν εργαστηρίου. 

### Νανοτεχνολογία
*Η νανοτεχνολογία* περιλαμβάνει διαχείριση της ύλης σε ατομικό, μοριακό και υπερμοριακό επίπεδο. Η μοριακή νανοτεχνολογία είναι η επιστήμη που επιδίιώκει την ανάπτυξη συγκεκριμένης τεχνολογίας που επιτρέπει ακριβή χειρισμό ατόμων και μορίων για την παρασκευή προϊόντων σε μακροκλίμακα. Μια γενικά πιο αποδεκτή περιγραφή της νανοτεχνολογίας διατυπώθηκε από την Εθνική Πρωτοβουλία για τη Νανοτεχνολογία, που όρισε ως πεδίο της νανοτεχνολογίας των χειρισμό σωματιδίων ύλης των οποίων τουλάχιστον μία παράμετρος διάστασης έχει μέγεθος από 1 έως 100 νανόμετρα. Ο ορισμός σχετίζεται με το γεγονός ότι η επίδραση της κβαντικής μηχανικής είναι αισθητή στην σφαίρα της κβαντικής κλίμακας, οπότε ο ορισμός μετατοπίστηκε από τεχνολογική επιδίωξη σε ερευνητική κατηγορία που περιλαμβάνει όλες τις έρευνες και τεχνολογίδες που ασχολούνται με τις ειδικές ιδιότητες της ύλης με διαστάσεις μικρότερες από αυτές που ορίστηκαν ως κατώφλι.

### Ρομποτική
*Η ρομποτική* είναι ο κλάδος της τεχνολογίας που ασχολείται με τον σχεδιασμό, την κατασκευή, τη λειτουργία και εφαρμογές των ρομπότ,  και τα συστήματα ηλεκτρονικών υπολογιστών για διενέργεια ελέγχων, ανατροφοδότηση, και επεξεργασία πληροφοριών. Οι τεχνολογίες ασχολούνται με αυτοματοποιημένες μηχανές που μπορούν να αντικαταστήσουν έναν άνθρωπο σε επικίνδυνα περιβάλλοντα ή διαδικασίες παραγωγής, ή μοιάζουν με άνθρωποι σε εμφάνιση, συμπεριφορά, και/ή γνώσεις. Παραδειγματικό ρομπότ που μοιάζει με άνθρωπο είναι η Σοφία, ένα κοινωνικό ανθρωποειδές ρομπότ, που αναπτύχθηκε από την εταιρεία Hanson Robotics στο Χονγκ Κονγκ, που τέθηκε σε λειτουργία την 19 Απριλίου 2015. Πολλά από τα σημερινά ρομπότ είναι εμπνευσμένα από τη φύση και μέρος του πεδίου της βιο-εμπνευσμένης ρομποτικής.

### Η θεραπεία με βλαστοκύτταρα
*Η θεραπεία με βλαστοκύτταρα* είναι επεμβατική στρατηγική στην οποία η επούλωση ενός τραύματος και η αποκατάσταση ενός κατεστραμμένου ιστού διευκολύνονται με τη συνδρομή βλαστοκυττάρων.  Η ικανότητα των βλαστικών κυττάρων να αναπαράγωνται και να διαφοροποιούνται προς κατάλληλη μορφή ιστών τα καθιστά θεραπευτικό εργαλείο που μπορεί να αντικαταστήσει άρρωστα και ταλαιπωρημένα σημεία του οργανισμού με νέα και μάλιστα με ελάχιστο τον κίνδυνο της απόρριψης και παρενέργειες.

### Τεχνολογία διανομής βιβλίων
*Η τεχνολογία διανομής βιβλίων* ή τεχνολογία *μπλοκτσέιν *ασχολείται με την παροχή διαφάνειας και αμεταβλητότας στις λίστες των συναλλαγών. Τα μπλοκτσέιν επιτρέπουν αυτόνομες συναλλαγές με έξυπνες συμβάσεις. Η έξυπνη σύμβαση είναι σύνολο συναλλαγών που διενεργούνται αυτόματα όταν πληρούνται οι προκαθορισμένες προϋποθέσεις. Η αρχική ιδέα της έξυπνης σύμβασης παρουσιάστηκε από τον Nick Szabo το 1994, αλλά παρέμεινε απραγματοποίητη επειδή δεν υπήρχε τεχνολογία για να υποστηρίξει τις προγραμματιζόμενες συμφωνίες και συναλλαγές μεταξύ των μερών. Παραδειγματική έξυπνη σύμβαση είναι ο αυτόματος πωλητής που παραδίδει τα εμπορεύματα στον αγοραστή μόνο όταν έχει εισπράξει το χρηματικό αντίτιμο της αξίας τους. Η μηχανή που έχει τα εμπορεύματα είναι το ένα μέρος της σύμβασης. Προτού διατεθούν οι έξυπνες συμβάσεις στον πραγματικό κόσμο συζητήθηκαν δύο θέματα. Πρώτον, ο έλεγχος των  περιουσιακών στοιχείων πριν την εφαρμογή της έξυπνης σύμβασης. Δεύτερον, οι ελάχιστες απαιτήσεις για να θεωρείται ένας υπολογιστής αξιόπιστος και ασφαλής για τη διενέργεια έξυπνης σύμβασης. Μόνο με την έλευση των κρυπτονομισμάτων και της κρυπτογράφησης καρποφόρησε η τεχνολογία για τις έξυπνες συμβάσεις. Έχουν προταθεί πολλές εφαρμογές έξυπνων συμβάσεων για διαδικτυακή μεταφορά χρημάτων και πληρωμές, για διαχείριση της εφοδιαστικής αλυσίδας, για ηλεκτρονική ψηφοφορία, δικαιοσύνη και το διαδίκτυο των πραγμάτων.

## Η ανάπτυξη των νέων τεχνολογιών
Καθώς η καινοτομία οδηγεί την οικονομική ανάπτυξη, και οι νέες εφευρέσεις σημαίνουν μεγάλες οικονομικές απολαβές, ένα μεγάλο μέρος των πόρων (χρηματοδότηση και προσπάθεια) επενδύεται στην ανάπτυξη νέων τεχνολογιών. Παρακάτω περιγράφονται παραδείγματα τέτοιων πηγών...

### Έρευνα και ανάπτυξη
Η έρευνα και ανάπτυξη προσανατολίζεται προς την ανάπτυξη της τεχνολογίας γενικότερα, και συνεπώς περιλαμβάνει την ανάπτυξη των αναδυόμενων τεχνολογιών. 

Η εφαρμοσμένη έρευνα είναι συστηματική έρευνα που περιλαμβάνει την πρακτική εφαρμογή της επιστήμης. Έχει πρόσβαση σε και αξιοποιεί μερικά τις συσσωρευμένες θεωρίες, γνώσεις, μεθόδους και τεχνικές της ερευνητικής κι ακαδημαϊκής κοινότητας για συγκεκριμένο, συχνά κρατικό, επιχειρησιακό, ή πελατειακό σκοπό.

H επιστημονική πολιτική είναι ο τομέας της δημόσιας πολιτικής που αφορά τις πολιτικές που επηρεάζουν τη διεξαγωγή της ερευνητικής και επιστημονικής επιχείρησης, με συμπεριλαμβανομένη την χρηματοδότηση της επιστήμης, συχνά στο πλαίσιο άλλων εθνικών πολιτικών επιδιώξεων, όπως η ανάπτυξη καινοτόμων εμπορικών προϊόντων, η ανάπτυξη νέων όπλων, η υγειονομική περίθαλψη και η παρακολούθηση του περιβάλλοντος.

### DARPA
Η ονομασία DARPA (Defense Advanced Research Projects Agency) σημαίνει: Οργανισμός για την Ανάπτυξη Προηγμένων Τεχνολογιών Άμυνας. Υπάγεται στο αμερικάνικο Υπουργείο Άμυνας.

Το DARPA δημιουργήθηκε το 1958 από τον Πρόεδρο Ντουάιτ Αϊζενχάουερ. Το πρόγραμμα επιδιώκει έργα έρευνας και ανάπτυξης που θα διευρύνουν τα όρια της τεχνολογίας και της επιστήμης, σε πολύ περισσότερα από τις άμεσες στρατιωτικές αναγκαιότητες.

Έργα που χρηματοδοτήθηκαν από τον DARPA αποτέλεσαν τεχνολογική συνεισφορά σε πολλούς μη στρατιωτικούς τομείς, όπως το Ιντερνετ και το Παγκόσμιο Σύστημα εντοπισμού Θέσης.

### Διαγωνισμοί τεχνολογίας και επιβραβεύσεις
Τα βραβεία και οι επιβραβεύσεις είναι καλά κίνητρα για  καλή τεχνολογική εργασία (και νέες τεχνολογίες). Μερικά χορηγούνται ως επιβράβευση για τετελεσμένο επίτευγμα κατόπιν αξιολόγησης αυτού, ενώ άλλα πληρώνουν εκ των προτέρων για εργασίες που θα γίνουν. 

Το Βραβείο Orteig $25,000 απονεμήθηκε το 1919 από τη γαλλίδα ξενοδόχο Raymond Orteig για την πρώτη απευθείας πτήση από Νέα Υόρκη προς Παρίσι. Το 1927, ο αεροπόρος Τσαρλς Λίντμπεργκ κέρδισε το βραβείο με ένα τροποποιημένο μονοκινητήριο αεροσκάφος τύπου Ράιαν που ονομαζόταν *Πνεύμα του Σαιντ Λούις*. Συνολικά, εννέα ομάδες ξόδεψαν $400,000 διεκδικώντας το Βραβείο Orteig.

Τα βραβεία και δημόσιοι διαγωνισμοί XPRIZE διοργανώθηκαν από τη μη-κερδοσκοπική οργάνωση X Prize Foundation, και επιδιώκουν ενθάρρυνση για την ανάπτυξη τεχνολογίας προς όφελος της ανθρωπότητας. Το σημαντικότερο βραβείο XPRIZE μέχρι σήμερα ήταν το ποσό των $10,000,000 του Ansari XPRIZE για την ανάπτυξη τεχνολογίας διαστημόπλοιων, και απονεμήθηκε το 2004 για το σχέδιο του SpaceShipOne.

Το Βραβείο Turing είναι ένα ετήσιο βραβείο που απονέμεται από την Εταιρεία για Υπολογιστικές Μηχανές (Association for Computing Machinery, ACM)  "για τεχνική συνεισφορά στην κοινότητα της πληροφορικής επιστήμης". Διευκρινίζεται ότι "Η συνεισφορά θα πρέπει να είναι μακράς διάρκειας και μεγάλης τεχνικής σημασίας στον τομέα της πληροφορικής". Το Βραβείο Turing αποτελεί την ύψιστη διάκριση στην πληροφορική επιστήμη, και το 2014 έφτασε το $1,000,000.

Το Βραβείο Τεχνολογίας Millennium απονέμεται ανά διετία από την Τεχνολογική Ακαδημία της Φινλανδίας, και πρόκειται για χορηγία της φινλανδικής βιομηχανίας και κυβέρνησης. Ο πρώτος αποδέκτης ήταν ο Tim Berners-Lee, που εφηύρε το World Wide Web.

Το 2003, ο Ντέιβιντ Gobel χρηματοδότησε το Βραβείο Μαθουσάλα για Ποντίκια (Mprize) επιδιώκοντας την ανάπτυξη θεραπειών για ποντίκια που είναι γενετικά παρόμοια τους ανθρώπους. Μέχρι στιγμής, έχουν απονεμηθεί τρία βραβεία: ένα για επίτευξη μακροβιότητας στον Δρ Αντρέι Bartke του Πανεπιστημίου Νότιου Ιλινόις, ένα για τεχνικές αναζωογόνησης στον Dr. Stephen Spindler από το Πανεπιστήμιο της Καλιφόρνιας, και ένα στον Δρ Ζ.Ντέιβ Sharp για την εργασία του για την φαρμακευτική ραπαμυκίνη.

## Ρόλος της επιστημονικής φαντασίας
Η Επιστημονική φαντασία είναι κρίσιμη για τις αναδυόμενες και μελλοντικές τεχνολογίες, και εμπνέει για καινοτομίες και νέες τεχνολογίες. Το θέμα είναι πολυσυζητημένο περισσότερο σε φιλολογικά και κοινωνιολογικά από όσο σε επιστημονικά φόρουμ. Ο κινηματογραφικός και μέσων θεωρητικός Βίβιαν Sobchack εξετάζει το διάλογο ανάμεσα στις ταινίες επιστημονικής φαντασίας και τεχνολογικής φαντασία. Η τεχνολογία επηρεάζει τους καλλιτέχνες και την μυθοπλασία τους, αλλά ο εικονικός κόσμος τους τροφοδοτεί την επιστήμη με περισσότερη διεύρυνση της φαντασίας. Στο ντοκιμαντέρ *Πώς ο Γουίλιαμ Σάτνερ Άλλαξε τον Κόσμο,* παρουσιάστηκαν παραδείγματα υλοποίησης της τεχνολογικής φαντασίας στον πραγματικό κόσμο. Αξιόλογοι συγγραφείς όπως ο Arthur C. Clarke παρουσιάζουν πραγματικά αδύνατες τεχνολογίες ως πραγματοποιήσιμες.

## Βιβλιογραφία


## Περαιτέρω ανάγνωση

; General

* Giersch, H. (1982). Emerging technologies: Consequences for economic growth, structural change, and employment : symposium 1981. Tübingen: Mohr.
* Jones-Garmil, K. (1997). The wired museum: Emerging technology and changing paradigms. Washington, DC: American Association of Museums.
* Kaldis, Byron (2010). "Converging Technologies". Sage Encyclopedia of Nanotechnology and Society, Thousand Oaks: CA, Sage
* 

Cite journalLast nameRotolo D.Last name 2Hicks D.Last name 3Martin B. R.Year of publication2015TitleWhat is an emerging technology?JournalResearch PolicyVolume44Issue10Pages1827–1843DOI10.1016/j.respol.2015.06.006Cite journalLast nameRotolo D.Last name 2Hicks D.Last name 3Martin B. R.Year of publication2015TitleWhat is an emerging technology?JournalResearch PolicyVolume44Issue10Pages1827–1843DOI10.1016/j.respol.2015.06.006

; Το δίκαιο και την πολιτική

* Branscomb, L. M. (1993). Empowering technology: Implementing a U.S. strategy. Cambridge, Mass: MIT Press.
* Raysman, R., & Raysman, R. (2002). Emerging technologies and the law: Forms and analysis. Commercial law intellectual property series. New York, N.Y.: Law Journal Press.

; Πληροφορίες και μάθησης

* Hung, D., & Khine, M. S. (2006). Engaged learning with emerging technologies. Dordrecht: Springer.
* Kendall, K. E. (1999). Emerging information technologies: Improving decisions, cooperation, and infrastructure. Thousand Oaks, Calif: Sage Publications.

; Άλλα

* Cavin, R. K., & Liu, W. (1996). Emerging technologies: Designing low power digital systems. [New York]: Institute of Electrical and Electronics Engineers.

## Εξωτερικοί σύνδεσμοι

* ''Top 10 emerging technologies of 2015'', Scientific American
* Collaborating on Converging Technologies: Education and Practice
* Converging Technologies NSF-sponsored reports
* EU-funded project CONTECS
* EU-funded project KNOWLEDGE NBIC
* EU High-Level Expert Group on Converging Technologies
* European Parliament Technology Assessment on Converging Technologies report 

Κατηγορία:Βιοηθική
Κατηγορία:Μελλοντολογία
Κατηγορία:Κοινωνία και τεχνολογία
Κατηγορία:Τρανσουμανισμός